ΓΡΑΠΤΗ ΕΡΩΤΗΣΗ E-1444/03

υποβολή: Francesco Rutelli (ELDR), Mariotto Segni (UEN), Graham Watson (ELDR),Enrique Barn Crespo (PSE), Daniel Cohn-Bendit (Verts/ALE), Monica Frassoni (Verts/ALE),Francis Wurtz (GUE/NGL), Teresa Almeida Garrett (PPE-DE), Guido Bodrato (PPE-DE),Luciano Caveri (ELDR), Luigi Cocilovo (PPE-DE), Armando Cossutta (GUE/NGL),Paolo Costa (ELDR), Luigi De Mita (PPE-DE), Giuseppe Di Lello Finuoli (GUE/NGL),Antonio Di Pietro (ELDR), Carlo Fatuzzo (PPE-DE), Fernando Fernndez Martn (PPE-DE),Marco Formentini (ELDR), Fiorella Ghilardotti (PSE), Florence Kuntz (EDD),Mario Mastella (PPE-DE), Reinhold Messner (Verts/ALE), Luisa Morgantini (GUE/NGL),Pasqualina Napoletano (PSE), Giorgio Napolitano (PSE), Juan Ojeda Sanz (PPE-DE),Elena Paciotti (PSE), Giuseppe Pisicchio (PPE-DE), Giovanni Pittella (PSE),Jos Poms Ruiz (PPE-DE), Giovanni Procacci (ELDR), Giorgio Ruffolo (PSE),Guido Sacconi (PSE), Luciana Sbarbati (ELDR), Bruno Trentin (PSE)Franco Marni (PPE-DE), και Gianni Vattimo (PSE) προς την Επιτροπή

(24 Απριλίου 2003)

Θέμα: Ελεύθερη πληροφόρηση και πολυφωνία των μέσων μαζικής ενημέρωσης

Υπενθυμίζοντας ότι:

- η ελευθερία στην πληροφόρηση, η οποία αποτελεί σημαντικό στοιχείο για την εγγύηση της δημοκρατικής αρχής πάνω στην οποία εδραιώνεται η Ευρωπαϊκή Ένωση, (άρθρο 6, παράγραφος 1 της Συνθήκης της Ευρωπαϊκής Ένωσης) πρέπει, λαμβάνοντας ιδίωςπόψη τη διεύρυνση, να συνοδεύεται από τον καθορισμό ενός πλαισίου νομικών εγγυήσεων που να προστατεύουν όλους τους πολίτες της ΕΕ και να περιορίζουν, νομικά ή de facto, τη σύσταση μονοπωλίων·

- η ιδιομορφία της αγοράς της πληροφόρησης δικαιολογεί την ανάγκη ύπαρξης ενός ειδικού πλαισίου προστασίας τόσο στις διεθνείς διαπραγματεύσεις (Ντόχα) όσο και στο εσωτερικό δίκαιο της Ένωσης όχι μόνο με τη χρήση οικονομικών δεικτών αλλά και σε σχέση με το σεβασμό των θεμελιωδών δικαιωμάτων (παράγραφος 58 του ψηφίσματος του Ευρωπαϊκού Κοινοβουλίου της 15ης Ιανουαρίου 2003)·

- υφίσταται ανάγκη να εξασφαλισθεί ο σεβασμός της πολυφωνίας και της ακρίβειας της πληροφόρησης από τα μέσα μαζικής ενημέρωσης, ιδίως όταν αυτά λαμβάνουν διάσταση δημόσιαςπηρεσίας·

- επείγει η αντιμετώπιση των καταστάσεων που καταγγέλλονται στο ψήφισμα του Ευρωπαϊκού Κοινοβουλίου της 15ης Ιανουαρίου 2003·

- αυτή η θέσηποστηρίζεται από το Συμβούλιο της Ευρώπης το οποίο εκτιμά ότι στην Ιταλία η δυνάμει σύγκρουση συμφερόντων απειλεί την πολυφωνία των μέσων ενημέρωσης και, εάν δεν τεθούν σαφή όρια, αποτελεί παράδειγμα προς αποφυγή για τις νεοσύστατες δημοκρατίες (παράγραφος 12 της συστάσεως 1589 της 28ης Ιανουαρίου 2003),

- λαμβάνοντας επίσηςπόψη ότι η διαδικασία που προβλέπεται στο άρθρο 7 πρώτη παύλα της Συνθήκης της Ευρωπαϊκής Ένωσης, η οποία άρχισε να ισχύει από 1ης Φεβρουαρίου 2003, αφορά μεταξύ άλλων και τη διαφύλαξη του θεμελιώδους δικαιώματος για την ενημέρωση το οποίο προστατεύεται από το άρθρο 6 της Συνθήκης της Ευρωπαϊκής Ένωσης,δύναται η Επιτροπή να αναφέρει

1. πότε προτίθεται ναποβάλει ανακοίνωση για την κατάσταση στην οποία βρίσκεται το ζήτημα της πολυφωνίας των μέσων μαζικής ενημέρωσης στην Ευρωπαϊκή Ένωση και να εκπονήσει οδηγία για τη διαφύλαξή της, όπως ζήτησε το Ευρωπαϊκό Κοινοβούλιο στο ψήφισμά του της 20ής Νοεμβρίου 2002·

2. πότε προτίθεται ναποβάλει στη Συνέλευση για το μέλλον της Ευρώπης πρόταση νομικής βάσεως για την προστασία, στην νέα κοινοβουλευτική περίοδο, της αρχής της πολυφωνίας και της ελευθερίας των μέσων ενημέρωσης, όπως ζήτησε το Ευρωπαϊκό Κοινοβούλιο στο ψήφισμά του της 20ής Νοεμβρίου 2002·

Απάντηση του κ. Bolkestein εξ ονόματος της Επιτροπής

(7 Ιουλίου 2003)

Η Επιτροπή δεν μπορεί παρά να επαναλάβει τη θέση την οποία εξέφρασε με επιστολή της προς το Κοινοβούλιο (αλληλογραφία της 2ας Μαΐου 2003 της κ. de Palacio προς τον κ. Rocard) σε ό,τι αφορά την ενδεχόμενη συνέχεια στο ψήφισμα της 20ης Νοεμβρίου 2002.

Για αυτόν το λόγο η Επιτροπή δεν προτίθεται να δώσει συνέχεια στο ψήφισμα του Κοινοβουλίου, καθώς το ψήφισμα τονίζει την πολυφωνία ως δημοκρατική και θεσμική αξία σε κάθε κράτος μέλος, και εύχεται να διατηρηθεί η ελευθερία και η πολυμορφία των μέσων μαζικής ενημέρωσης σε όλα τα κράτη μέλη.

Καθώς ταφιστάμενα κοινοτικά εργαλεία που στηρίζονται στις νομοθετικές βάσεις της Συνθήκης της Ρώμης αποσκοπούν στη διασφάλιση οικονομικής ισορροπίας μεταξύ των οικονομικών παραγόντων, αφορούν άμεσα τα μέσα μαζικής ενημέρωσης σε σχέση με την οικονομική τους δραστηριότητα και όχι, ή πολύ εμμέσως, ως φορείς πληροφόρησης που απευθύνονται προς τους πολίτες.

Συνεπώς η Επιτροπή δεν διαθέτει νομοθετικά εργαλεία που να της επιτρέπουν να λάβειπόψη τα προβλήματα που εγείρουν οι αξιότιμοι βουλευτές.

Η Επιτροπήποστήριξε τη συμπερίληψη του χάρτη των βασικών δικαιωμάτων — του οποίου το άρθρο 11 παράγραφος 2 ορίζει σαφώς την αρχή του σεβασμού της ελευθερίας και της πολυφωνίας των μέσων μαζικής ενημέρωσης από την Ένωση — στο σχέδιο Συνταγματικής Συνθήκης. Η αξίωση αυτή λήφθηκεπόψη και η συμπερίληψη του χάρτη βρίσκεται ανάμεσα στα αποτελέσματα των εργασιών της Συνέλευσης.

Τέλος, η Επιτροπήπενθυμίζει ότι το πράσινο βιβλίο για τιςπηρεσίες κοινής ωφελείας, που εγκρίθηκε στις 21 Μαΐου 2003, θίγει μεταξύ άλλων το ζήτημα της προστασίας της πολυφωνίας θέτοντας το ερώτημα εάν η δυνατότητα λήψης συγκεκριμένων μέτρων για την προστασία της πολυφωνίας πρέπει να επανεξεταστεί σε κοινοτικό επίπεδο και ποια μέτρα θα μπορούσαν να προβλεφθούν. Όλα τα ενδιαφερόμενα μέρη καλούνται να διαβιβάσουν τις παρατηρήσεις τους μέχρι τις 15 Σεπτεμβρίου 2003.